Innocentius Episcopus servus servorum Dei, dilectis filiis ... Abbati  conventui monasterii Trenorchiensis, Ordinis Sancti Benedicti, Cabilonensis diocesis, ad Romanam Ecclesiam nullo medio pertinentis, salutem  apostolicam benedictionem. Cùm à nobis petitur quod justum est  honestum, tam vigor æquitatis, quàm ordo exigit rationis, ut id per sollicitudinem nostri ad debitum perducatur effectum. Hinc est quòd cùm (ut asseritis) clara memoria Karolus Rex Franciæ, Sancti Portiani villam,  quædam alia vobis piâ  providâ liberalitate, prout spectabat ad ipsum duxerit concedenda, sicut in privilegio inde confecto pleniùs dicitur contineri; nos vestris precibus inclinati, quòd ab eo piè ac providè factum est in hac parte, ratum habentes, auctoritate apostolicâ confirmamus,  præsentis scripti patrocinio communimus. Nulli ergo omninò liceat hanc paginam nostræ confirmationis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum ejus se noverit incursurum. Datum Romæ XIIII. Kalendas Julii, pontificatûs nostri anno tertio.